
Dylunio a chynnal astudiaeth ymchwil ar raddfa fach, a gwerthuso'n feirniadol effaith offer ymchwil a ddewiswyd, a’r data, ar y dysgwr ac ar eich ymarfer proffesiynol.
Bwriad yr aseiniad yw datblygu fy nodweddion personol o fod yn ymchwilydd medrus sydd yn medru cymhwyso, gwerthuso a rhannu ystod eang o offer ymchwil er mwyn cynhyrchu tystiolaeth ar gyfer dylunio a chynnal ymchwiliad. Mae gwneud ymchwil yn bwysig iawn yn enwedig fel athro dan hyfforddiant gan ei fod yn caniatáu i ni ddatblygu a gwella ein hymarfer proffesiynol. Dywed Cohen & Manion (2007) bod ni yn gwneud ymchwil er mwyn cael gwybodaeth mwy dwfn ar destun neu i ddod o hyd i ffeithiau newydd. Mae hyn yn profi pa mor bwysig yw gwneud ymchwil gan ei fod yn ffordd o ddod o hyd i wybodaeth newydd ac i ledaenu gwybodaeth. Pwrpas yr ymchwiliad yma yw casglu canfyddiadau staff o Asesu ar gyfer Dysgu (AagD). Gan fod AagD yn faes mor eang penderfynais selio fy astudiaeth ymchwil ar yr egwyddor AagD Rhannu Meini Prawf Llwyddiant (MPLl). ”Prif gwestiwn yr astudiaeth ymchwil oedd ‘Beth yw’r berthynas rhwng rhannu MPLl gyda’r dysgwyr ac ansawdd dysgu’r dysgwyr?”’ Noda Williams (2017) bod AagD yn un o flaenoriaethau Llywodraeth Cymru gan fod AaGD yn ffordd effeithiol o godi safonau dysgwyr o fewn yr ystafell ddosbarth (Williams, 2017). Mae’n mynd yn fwy ac yn fwy anodd anwybyddu’r ffaith mai AaGD yw’r ffordd ymlaen ar gyfer symud y dysgwyr ymlaen yn y continwwm dysgu. Mae Asesu ar gyfer Dysgu (AagD) yn rhan ganolog o’r Fframwaith Cwricwlwm i Gymru, “ Mae’n gofyn am bartneriaeth rhwng pob un sy’n gyfrifol” (Llywodraeth Cymru, 2020). Amlinella hyn sut mae AagD yn ganolbwynt cynnydd o fewn y cwricwlwm a bod yr ymchwil a wnaethant yn berthnasol iawn i Gymru. Rhagdybiaf y bydd yr ymchwil yn dangos fod rhannu MPLl gyda’r disgyblion yn cynyddu ei ansawdd dysgu gan ei fod nhw’n gallu gweld beth sydd angen iddyn nhw gyflawni. Er mwyn medru cynnal yr astudiaeth ymchwil yma defnyddiwyd methodoleg Agwedd Fosaig (Clark, 2005) a chyfweliad a holiadur fel offer ymchwil er mwyn casglu data.
	Yn gyntaf bwriedir trafod AaGD yn gyffredinol gan gyfeirio at ystod eang o lenyddiaeth er mwyn dangos dealltwriaeth dda o’r pwnc ymchwil. Cyn symud ymlaen i ganolbwyntio ar y llenyddiaeth sydd yn ymwneud â rhannu MPLl gyda dysgwyr. Wrth ymchwilio i ystod eang o lenyddiaeth bydd hyn yn darparu cefndir ar gyfer yr astudiaeth ymchwil. Diffinnir AaGD fel ffordd o asesu sydd yn cynnwys y disgyblion ac yn rhoi adborth iddynt ddatblygu mewn i ddisgyblion gwell.  “Assessment for learning (AFL) is an approach to teaching and learning that creates feedback which is then used to improve students’ performance.” (Cambridge Assessment,2020). Dyma ddiffiniad arall o AaGD gan The assessment Reform Group(2002) “Asesu ar gyfer Dysgu yw'r broses o geisio a dehongli tystiolaeth i'w defnyddio gan ddysgwyr a'u hathrawon, i benderfynu ble mae dysgwyr yn eu dysgu, ble mae angen iddynt fynd nesaf, a sut orau i'w cael yno.” Gallwn weld o’r 2 wefan fod yna bwysigrwydd mawr fel rhan o AaGD ar ddatblygiad ac ar y ble.Gwelir yn y ddogfen Dyfodol Llwyddiannus gan Donaldson( 2015, tud 17) ”mae'n gofyn am athrawon o ansawdd uchel sydd â dealltwriaeth gadarn o'r 'pam' a 'sut' o addysgu yn ogystal â'r 'beth'.” Amlinella hyn pwysigrwydd ymchwil i ddarpar athrawon gan ei fod yn bwysig deall pam yr ydym ni’n addysgu ac nid yn unig beth sy’n cael ei ddysgu. Mae’n datgan yn y llyfr ‘Visible Learning Insights (Hattie a Zierker, 2019, tud 5) bod athro da yn cwestiynu ei gallu i ddysgu ac yn gweithio gydag athrawon eraill er mwyn deall beth mae effaith nhw yn ei gael ac yn gwerthuso ei hun. Gallwn weld o’r 2 datganiad hyn fod ymchwil yn bwysig iawn ar gyfer unrhyw athro er mwyn iddyn nhw allu datblygu ond hefyd er mwyn iddynt allu cynyddu datblygiad y disgyblion. Mae yna 2 fath o asesu ‘Asesu Crynodol’ sef i wirio'r hyn a ddysgwyd ac ‘Asesu Ffurfiannol’ sef i lywio’r hyn y gellir ei wneud i gefnogi dysgu. Gallwn rannu AaGD mewn i 4 elfen. Yr elfen gyntaf yw Hunan Asesu ac Asesu Cymheiriant sydd yn gweld dysgwyr yn bod yn fwy annibynnol. Yr ail elfen yw'r defnydd o adborth safonol lle mae’r dysgwyr yn ymateb i’r adborth yn syth. Y drydedd elfen yw Ansawdd Cwestiynau a’r Siarad lle mae’r dysgwyr yn siarad gyda’i gilydd ac yn dangos ei dealltwriaeth o’r dasg. Yn olaf y pedwaredd elfen yw Rhannu MPLL gyda Disgyblion sydd yn rhoi camau iddynt er mwyn gyflawni'r dasg. Dyma’r elfen o’r AaGD y gwnaethom ni fel grŵp ddewis i ymchwilio yn ddyfnach. Mae rhannu MPLL gyda’r dysgwyr yn rhoi amlinelliad i’r disgyblion o’r hyn mae’r athro am iddynt gyflawni ac felly maent yn gallu ei ddefnyddio fel rhestr wirio ar ôl iddynt orffen y dasg felly maent yn gallu gweld a ydynt wedi gwneud y dasg yn gywir. Mae Jones (2005) yn datblygu’r farn bod yna 4 rhan bod rhaid i ddysgwyr ddeall cyn gallant gael ei addysgu un ohonynt yw bod y dysgwr yn gwybod sut i gyrraedd ei nod, felly mae rhannu MPLL yn ffordd effeithlon o wneud hyn felly o ganlyniad i hyn allwn ddweud bod rhannu meini prawf llwyddiant yn ddull effeithlon o AaGD. Yn debyg i hyn mae Schleicher(2019) yn profi bod drwy ddefnyddio enghraifft fod gwneud y nod yn eglur yn helpu i gael canlyniadau gwell. Allwn ymddiried yn y ffynhonnell yma i raddau gan ei fod yn defnyddio data i gefnogi ei bwyntiau ond ar y llaw arall nid yw’n ddogfen swyddogol gan y Llywodraeth felly mae wedi cael ei ysgrifennu er mwyn gwerthu rhywbeth. I gyferbynnu gyda’r defnydd o feini prawf mae yna ddogfen ar wefan Estyn(2019a) sy’n datgan bod y defnydd o “talking partners” wedi newid ethos yr ysgol ac wedi cael effaith cadarnhaol ar ei dysgu. Maent hefyd wedi bod yn defnyddio'r elfen o adborth safonol lle mae’r disgybl yn cael cyfle yn syth i wella ei gwaith. Mae’n amlwg taw dyma’r dull orau ar gyfer yr ysgol yma ond mae yna adroddiad arall gan Estyn(2018) yn cefnogi'r defnydd o MPLl. Gwnaeth yr ysgol hon ddatblygu i ddefnyddio nifer fawr o wahanol strategaethau ynghyd a’r defnydd canolog o Feini Prawf Llwyddiant. Maent yn teimlo fel bod y defnydd o MPLl wedi rhoi hyder ac i fod yn annibynnol ond maent nawr yn gallu adnabod beth yw dysgu da.
	Yn yr adran hon bwriedir trafod y fethodoleg ac yr egwyddorion o fod yn foesegol wrth ddylunio a chynnal astudiaeth ymchwil. Cynhaliwyd yr ymchwil mewn ysgol gynradd ac fe gynhaliwyd cyfweliad gydag un aelod o staff o’r ysgol honno. Cynhaliwyd yr ymchwil mewn grŵp ac fe wnaeth bob aelod o’r grŵp creu cwestiynau ar yr elfen o AaGD a ddewiswyd. Crëwyd cwestiynau holiadur yn ogystal â rhai cyfweliad gydag amrywiaeth o gwestiynau a oedd yn caniatáu amrywiaeth o wybodaeth er mwyn gallu cael ymchwil o safon. 
Penderfynwyd defnyddio cyfweliad lled-strwythuredig sydd yn fwy hyblyg ac yn rhoi’r cyfle os oedd angen i ofyn cwestiynau nad oeddwn wedi ei paratoi os oedd yna gyfle i gael mwy o wybodaeth allan o’r cyfranogwr. Bwriad y defnydd o’r dull yma oedd darganfod barn a chanfyddiadau athrawes ysgol gynradd ar elfen AaGD rhannu meini prawf gyda’r disgyblion. Amlinella Cohen a Manion(2007) bod y defnydd o gyfweliad yn effeithiol iawn er mwyn casglu gwybodaeth sy’n dod yn uniongyrchol oddi wrth y cyfranogwr sy’n cynyddu dilysrwydd yr ymchwil. Defnyddiwyd amrywiaeth o gwestiynau er mwyn i’r cyfranogwr allu llaesu ei barn ac er mwyn i ni allu cael data ansoddol trwy wrando ar ymatebion yr athrawes ysgol gynradd ar y strategaeth o rannu meini prawf llwyddiant. Mae gan Punch (2014) a Danby a Thorpe (2011) safbwyntiau hollol wahanol ar effeithlonrwydd y defnydd o gyfweliad. Creda Punch taw un o gyfyngiadau'r dull yw bod y data yn cael ei seilio ar farn sydd yn cyfyngu ei ddilysrwydd gan efallai bod y cyfranogwr yn mynd i ddangos tuedd er mwyn gwneud ei strategaeth AaGD nhw edrych yn fwy effeithlon. Yn ogystal â hyn mae hefyd yn cyfyngu ar y defnydd o ddata gweledol gan mae hyn y mae’r cyfranogwr yn ei ddweud sy’n bwysig ac nid yr ystadegau. Cynigia Danby a Thorpe(2011) bod cyfweliad lled strwythuredig yn ddull effeithlon o wneud ymchwil gan ei bod nhw’n credu ei fod yn fwy hyblyg ac yn rhoi’r cyfle i ymateb i atebion y cyfranogwr gyda chwestiwn ychwanegol. Mae hyn yn cytuno gyda’n dewis ni o gyfweliad lled strwythuredig felly gallwn ddweud bod y dull yma o ymchwilio yn un effeithiol ac yn cynnig nifer fawr o gyfleoedd.
Dull arall a ddefnyddiwyd oedd holiadur gan ei fod yn cynnig data ac ystod eang o safbwyntiau. Defnyddiwyd amrywiaeth o gwestiynau caeedig a pen agored er mwyn cael yr amrywiaeth o wybodaeth yr oeddwn yn chwilio amdani. Danfonwyd yr holiadur allan i un ysgol ac fe gafwyd 7 o ymatebion sydd yn rhoi amrywiaeth o fewn yr ysgol i ni a gallu dangos y defnydd o AaGD yn yr ysgol a pa mor effeithiol yw'r dull o ddefnyddio meini prawf yn yr ysgol hon. Cyfeiria National Foundation for Educational Research (NFER) at y buddion o ddefnyddio holiaduron “They provide an efficient way of collecting views and information from a wide range and large number of people”(NFER,2013). Pwysleisia hyn ar ba mor ddefnyddiol yw holiadur er mwyn cael ystod eang o wybodaeth mewn ffordd llawer haws na chyfweld gyda nifer fawr o bobl. Ond ar y llaw arall mae yna nifer fawr o gyfyngiadau i holiadur un ohonynt fel nodir gan y University of Leicester yma yw  “There is a level of researcher imposition, meaning that when developing the questionnaire, the researcher is making their own decisions and assumptions as to what is and is not important...therefore they may be missing something that is of importance” (University of Leicester,2020). Amlinella hyn un o brif wendidau defnyddio holiadur sef ein bod wedi cyfyngu i’r cwestiynau a ofynnir ac efallai yn methu ar wybodaeth llawer mwy defnyddiol. Yn ogystal â hyn mae’r brifysgol yn nodi bod cael data yn ddefnyddiol iawn gan ei fod yn gallu cael ei ddefnyddio i gymharu yn haws a gweld pethau yn llawer mwy clir. Gallwn weld bod y dewis o holiadur y un da er mwyn cael ystadegau ac i gael ystod eang o gyfranogwyr ond mae'r wybodaeth wedi cael ei gyfyngu. Felly trwy ddefnyddio holiadur a chyfweliad rydym ni’n gallu cael ystod eang o ymatebon ar gwestiynau cyfyngedig ond hefyd y buddion o allu cael barn a safbwynt un cyfranogwr yn ddyfnach drwy wneud cyfweliad.
Wrth wneud yr ymchwil yma roedd hi’n bwysig i ni gofio i fod yn foesegol a gan ddefnyddio'r ddogfen British Educational Research Guidelines (BERA, 2018) llwyddwyd i ddilyn ei canllawiau nhw er mwyn sicrhau ein bod ni yn gwneud bob dim yn foesegol gywir. Un rhan bwysig o fod yn foesegol yw gofyn am ganiatâd y cyfranogwr cyn ei bod yn cymryd rhan yn yr ymchwil a gwneud yn siŵr ei bod nhw yn ymwybodol o’r hyn maent yn cymryd rhan ynddi. ‘It is normally expected that participants’ voluntary informed consent to be involved in a study will be obtained at the start of the study, and that the researchers will remain sensitive and open to the possibility that participants may wish, for any reason and at any time, to withdraw their consent”(BERA,2018). Rhan bwysig arall o fod yn foesegol yn enwedig mewn unrhyw ymchwil sydd yn cynnwys plant yw gofyn am gydsyniad. Gwelir yn Erthygl yr ‘The United Nations (UN, 1990) bod gan y plentyn hawl i gael llais mewn materion sy’n ei effeithio nhw. Felly er mwyn fod yn foesegol lluniwyd llythyr caniatâd er mwyn i ni allu sicrhau fod y cyfranogwr yn sicr bod yr hyn maent yn ei ddweud ddim yn cael ei rhannu gyda’r cyhoedd a'i bod nhw’n barod i gymryd rhan yn yr ymchwil.
Teimlaf os byddwn yn cael gwneud yr ymchwil eto byddai cael barn y plant ar AaGD ac ar rannu MPLl. Mae datblygiad y plentyn yn ganolog i Gwricwlwm i Gymru, “pwyslais a roddir ar gynnydd dysgwyr.” (Llywodraeth Cymru, 2020) felly teimlaf fel bod hi yn bwysig cael safbwynt plentyn yn hanfodol er mwyn gallu gweld effeithlonrwydd rhannu meini prawf llwyddiant a sut mae’n teimlo wrth ei ddefnyddio yn lle cymryd barn yr athrawes ar sut mae wedi effeithio’r dosbarth. Gwelir o adroddiad gan Estyn bod ysgol yn defnyddio llais y plentyn yn aml ac wedi cael buddion mawr o wneud hynny “Mae llais y disgybl wedi tyfu’n gryfder arbennig ym mhob agwedd o fywyd a gwaith yr ysgol.” (Estyn,2019b) felly byddai cael barn y disgyblion yn gallu lledaenu ar y wybodaeth a gasglwyd a cael darlun mwy clir o AaGD o fewn yr ysgol.
Yn yr adran hon rwy’n bwriadu trafod y data a gasglwyd a pa mor effeithlon oedd yr offer ymchwil. Byddaf yn edrych ar y data ansoddol a meintiol a gasglwyd o’r diwrnod ymchwil. Fel dywedodd Llywodraeth Cymru(2015) bod casglu cyfuniad o ddata ansoddol a meintiol mae ymchwilwyr yn medru cael trawstoriad o atebion er mwyn dehongli’r data a llunio casgliad ar gyfer yr astudiaeth ymchwil (Llywodraeth Cymru, 2015). Yn ystod y diwrnod ymchwil cynhaliwyd cyfweliad lled strwythuredig. Gofynnwyd cyfanswm o 15 cwestiwn i athrawes ysgol gynradd i gyd yn ymwneud gyda MPLl.  Un o’r cwestiynau gofynnwyd oedd ‘Ydych chi’n gweld gwahaniaeth yng ngwaith y disgyblion wrth rannu MPLl gyda hwy?’ roedd yr athrawes yn sicr fod safon gwaith y disgyblion wedi cynyddu ar ôl cychwyn rhannu MPLl gyda hwy. Credir bod y ffaith ei bod nhw’n gallu gweld y meini prawf yn caniatáu iddynt hunan asesu'r gwaith cyn iddo gael ei farcio. Mae hyn yn cytuno gyda’r hyn ddwedodd Jones(2005) bod hi yn bwysig i’r disgybl wybod sut i gyrraedd ei nod er mwyn iddynt allu llwyddo, gallwn weld bod y defnydd o’r cyfweliad yn yr achos yma yn effeithiol iawn gan ei fod wedi amlinellu'r effaith mae meini prawf llwyddiant wedi cael ar safon gwaith y disgyblion. I gefnogi hyn fe ddatganodd yr athrawes “Felly, mae nhw fi’n credu yn ymdrechu mwy” profa hyn effeithlonrwydd y strategaeth yma o AaGD er mwyn cael y plant i gyflawni ei gwaith gorau posib, mae’n dangos bod y gallu i fod yn annibynnol yn cynyddu ymdrech y disgyblion ac yn ei gwneud nhw mwy balch yn ei gwaith. Mae hefyd yn datgan bod yna modd or-ddefnyddio'r strategaeth yma a byddai’r plant yn dechrau anwybyddu'r meini prawf gan ei bod nhw’n teimlo bod dim pwrpas iddo. Mae modd defnyddio'r 4 egwyddor AaGD ond mae yn dibynnu pa dasg neu efallai pa grŵp o ddisgyblion sydd gyda chi neu mwy na thebyg pa bwnc rydych chi yn ei ddysgu. Fel dwedais ynghynt mae Estyn(2018) yn cefnogi'r defnydd o MPLl ond maent yn defnyddio gwahanol egwyddor AaGD yn dibynnu ar y pwnc neu’r dasg maent yn cyflawni. Pwysleisia hyn bod angen meddwl pa ddull sydd angen defnyddio ac nid defnyddio'r un strategaeth drosodd a throsodd. Mae’r ysgol cynhaliwyd yr ymchwil gyda hi yn nodi ei bod nhw yn ymgeisio i ddefnyddio'r strategaeth o leiaf 3 gwaith bob hanner tymor ac mae hyn ym mhob pwnc o fathemateg i Saesneg. Mae hyn yn cael ei nodi ym mholisi AaGD yr ysgol. Mae hi yn datgan y byddai hi yn argymell MPLl i unrhyw athrawes gan ei fod yn ei wneud hi’n haws marcio gan fod gennych chi rywbeth i gyfeirio yn ôl ato ac mae’r plant yn gallu cyfeirio nol ato pan maent yn gweld ei gwaith wedi cael ei farcio ac yn gallu gweld pwysigrwydd y meini prawf llwyddiant tro nesaf maent yn mynd ati i wneud tasg.  
	Cyn y diwrnod ymchwil danfonwyd holiadur i’r ysgol er mwyn iddyn nhw allu cael rhagflas o’r topig ar gyfer y cyfweliad ond hefyd er mwyn rhoi amser i bob un o’r athrawon yn yr ysgol llenwi'r holiadur er mwyn cael cymaint o ganlyniadau a oedd yn bosib er mwyn cael canlyniadau mor ddilys a oedd yn bosib.  Cafwyd 7 o ymatebion i’r holiadur sydd yn ymateb eithaf da. Er mwyn cael ymchwil gwell a mwy dilys byddai yn rhaid gofyn i nifer mwy o bobl er mwyn cael ystod gwell ac ymatebion a dyna le mae holiadur yn effeithiol fel offeryn ymchwil. Deallwn o’r holiadur bod yr ysgol yn defnyddio bob un o’r strategaethau AaGD ar draws yr ysgol gan fod 7 wedi nodi ei bod yn defnyddio nhw 3 ohonynt a 6 yn nodi ei bod nhw yn defnyddio'r strategaeth Adborth. Dangosa'r holiadur i ni hefyd taw yn ei barn nhw y 2 strategaeth gorau yw Cwestiynu ac Adborth gan ei bod nhw yn credu bod cwestiynu'r plant yn dangos a ydynt wir yn deall y gwaith ac yn gallu rhoi cymorth ychwanegol i’r rhai sydd ddim wedi deall y dasg yn gyfan gwbl. Credant fod y defnydd o adborth yn effeithiol gan fod y plant yn gallu deall ei targed gan ei fod yn cael ei esbonio iddynt ac maent yn gallu dysgu o’i camsyniadau yn syth. Gofynnwyd iddynt sut y byddwn nhw yn rhannu'r MPLl gyda’i dosbarth. Cafwyd amrywiaeth o atebion gydag un yn dweud: “Trafod camau'r Meini prawf. Trafod enghreifftiau o sut i gyrraedd y meini prawf. Mae hyn yn cysylltu gyda Schleicher(2019) gan ei fod ef yn datgan bod y defnydd o enghreifftiau yn gwneud y nod yn fwy clir ac yn cael canlyniadau gwell. Dangosa hyn fod Strategaethau AaGD gwahanol yn gweithio yn well ar wahanol achlysuron.  Mae'r ffaith bod neb wedi dewis MPLl fel y strategaeth gorau yn anghytuno gyda Jones(2005) i raddau ac yn gwneud i mi gwestiynu effeithlonrwydd holiadur fel offeryn ymchwil gan fod y canlyniadau ddim wedi gwasgaru. Ond ar y llaw arall gofynnwyd iddynt raddio effeithlonrwydd meini prawf llwyddiant allan o 10  a chafwyd sgôr cyfartalog o 8.14, sydd yn dangos ei bod yn credu ei fod yn ddull effeithlon ond ei bod nhw yn nodi ei fod yn fwy effeithlon gyda’r plant hŷn yr ysgol. Gallwn weld o’r siart bar ar gyfer cwestiwn 15 bod 100% o’r cyfranogwyr yn gweld bod rhannu meini prawf gyda disgyblion yn bwysig iawn gan ei fod yn bwysig fod y plant yn ymwybodol o’r hyn maent yn ei ddysgu sydd yn cyd-fynd gyda barn Jones(2005) ac yn amlinellu pwysigrwydd dealltwriaeth y plant er mwyn allu cyflawni. Roedd 14.3% o’r cyfranogwyr ddim yn siŵr a oedd meini prawf llwyddiant yn gwneud i blant ddysgu yn well ond roedd bron ¾(71.4%) o’r farn bod y strategaeth yn annog ac yn cynorthwyo disgyblion i fod yn fwy annibynnol. Felly allwn ddadlau bod yr holiadur wedi bod yn effeithiol iawn gan ei fod wedi dangos cryfderau a chyfyngiadau'r strategaeth yma o AaGD.
	Felly i ddod i gasgliad  byddaf yn crynhoi'r prif ganfyddiadau a nodi sut mae’r ymchwil yma wedi effeithio ar fy arfer proffesiynol. Nod yr ymchwil yma oedd darganfod mwy am AaGD ac i lywio fy arfer proffesiynol yn y dosbarth. Roedd gwneud yr ymchwil wedi dangos nifer fawr i mi am AaGD fel bod hi’n bwysig i amrywio'r defnydd o AaGD yn dibynnu ar ba dasg sydd yn cael ei wneud. Yn ogystal â hyn deallaf fod hi ddim yn effeithiol i rannu MPLL ar ddechrau gwers ac yn fwy yn effeithiol i adael i’r plant darganfod y MPLl ei hunain. Mae’r defnydd o MPLl yn effeithiol iawn ac rwy’n gallu gweld hyn o’r ymchwil a chynhaliwyd ac yn gallu hefyd deall bod athrawon yn hoff o ddefnyddio MPLl gan ei fod nhw yn gallu gweld y buddion o weithio yn annibynnol ar ddatblygiad y plentyn. Mae’r ymchwil yma wedi llywio fy arfer proffesiynol ac rwy’n edrych ymlaen at roi’r hyn rwyf wedi darganfod ar waith yn y dosbarth. Teimlaf fel bod yr ymchwil wedi dangos i mi fod y strategaethau AaGD i gyd yn effeithiol mewn ffordd wahanol a'i fod yn effeithiol i amrywio'r defnydd ohonynt gan fod MPLl fel un ohonynt ddim yn effeithiol os rydych chi yn ei gor-ddefnyddio gan fod plant yn ei anwybyddu ac yn teimlo fel bod dim pwynt iddo. Felly pan fyddaf yn mynd ar fy mhrofiad dysgu nesaf rwy’n bwriadu treialu'r gwahanol strategaethau yma er mwyn datblygu fy arfer proffesiynol yn fwy a gweld a oes un strategaeth yn gweithio yn well. Rwyf wedi datblygu nifer fawr o sgiliau newydd yn ystod yr aseiniad yma fel creu holiadur a chynnal cyfweliad ond hefyd y broses o ymchwil a sut bod angen i ni fod yn foesegol. Mae’r broses yn llawer mwy cymhleth nag oeddwn yn ei ddisgwyl ac mae wedi dysgu i mi pa mor bwysig yw gwneud ymchwil o fewn y byd addysg. Fel athro o dan hyfforddiant mae ymchwil yna i fy helpu i ddatblygu mewn i athro ac i ddatblygu fy arfer proffesiynol, teimlaf fod yr ymchwil yma wedi bod yn fuddiol iawn i mi ar y llwybr i fod yn athro.

